**Kúpna zmluva**

uzatvorená podľa § 588 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“)

**Predávajúci:**

Meno a Priezvisko */ Obchodné meno*: ........................................................................

Bydlisko */ Sídlo*: ........................................................................

Dátum narodenia */ IČO*: ........................................................................

Číslo účtu (IBAN): ........................................................................

Banka: ........................................................................

(ďalej len ako „predávajúci“)

**a**

**Kupujúci:**

Meno a Priezvisko */ Obchodné meno*: ........................................................................

Bydlisko */ Sídlo*: ........................................................................

Dátum narodenia */ IČO*: ........................................................................

Číslo účtu (IBAN): ........................................................................

Banka: ........................................................................

(ďalej len ako „kupujúci“)

sa dohodli na uzatvorení tejto kúpnej zmluvy (ďalej len „zmluva“):

**Článok I**

**Predmet zmluvy**

Predmetom tejto zmluvy je predaj a kúpa nasledovného automobilu:

Továrenská značka, typ: .............................................................. *(napr. Audi A6)*

Farba: ..............................................................

Výrobné číslo karosérie (VIN): ..............................................................

Typ motora: .............................................................. *(napr. 2,0 TSI)*

Palivo: .............................................................. *(napr. benzín)*

Rok výroby: ..............................................................

Číslo osvedčenia o evidencii: ..............................................................

Evidenčné číslo vozidla: ..............................................................

(ďalej len ako „vozidlo“)

**Článok II**

**Kúpna cena**

1. Predávajúci a kupujúci sa vzájomne dohodli na kúpnej cene za vozidlo, tak ako je popísané v Článku I, vo výške ......................... €, slovom ..........................
2. Kúpnu cenu vo výške stanovenej v tomto Článku tejto zmluvy *uhradil kupujúci predávajúcemu bezprostredne pred uzatvorením tejto zmluvy, čo predávajúci podpisom tejto zmluvy potvrdzuje / uhradí kupujúci do ........... dní odo dňa podpisu tejto zmluvy, a to .......... (uviesť spôsob úhrady kúpnej ceny, napr. v hotovosti alebo bezhotovostným prevodom na bankový účet predávajúceho uvedený v záhlaví tejto zmluvy)*.
3. Ako doklad o zaplatení kúpnej ceny bude slúžiť písomné potvrdenie o zaplatení kúpnej ceny, ktorého text tvorí neoddeliteľnú prílohu tejto zmluvy. Potvrdenie bude obsahovať cenu, dátum zaplatenia dohodnutej kúpnej ceny a podpisy oboch účastníkov zmluvy. *(tento bod zmluvy použite len v prípade, ak sa má kúpna cena platiť až po podpise zmluvy)*
4. Vlastnícke právo k vozidlu prechádza na kupujúceho momentom úplného zaplatenia dohodnutej kúpnej ceny.
5. Predávajúci spolu s vozidlom odovzdáva kupujúcemu nasledovné doklady:

* osvedčenie o evidencii vozidla časť I.
* osvedčenie o technickej kontrole č. ...............
* osvedčenie o emisnej kontrole č. ...............
* servisná knižka
* ....................................... *(sem dopíšte prípadné iné doklady odovzdávané spolu s vozidlom)*

1. Osvedčenie o evidencii vozidla časť II. odovzdá predávajúci kupujúcemu bezodkladne po tom, ako bude v osvedčení zo strany príslušného dopravného inšpektorátu vyznačená skutočnosť, že došlo k odhláseniu vozidla na meno kupujúceho. Kupujúci je povinný za účelom odhlásenia vozidla v evidencii vozidiel na kupujúceho odovzdať na príslušný dopravný inšpektorát osvedčenie o evidencii vozidla časť I., ktoré prevzal od predávajúceho.

**Článok III**

**Vyhlásenie o stave vozidla**

1. Predávajúci vyhlasuje, že predávané vozidlo
   * bolo používané bežným spôsobom,
   * *bolo/nebolo* garážované,
   * *bolo/nebol*o havarované,
   * má najazdených ........................... km,
   * bolo pravidelne servisované,
   * *nemá žiadne viditeľné, alebo skryté vady / má nasledovné vady: .............................................*.....*.........................................................................*
2. V kúpnej cene vozidla je zahrnuté aj nasledovné príslušenstvo, ktoré je súčasťou predmetu kúpy: ............................................................................................................. *(v prípade, že k vozidlu sa predáva aj „niečo navyše“ môžete to uviesť v tomto bode zmluvy – napr. 17“ ALU disky značky ENZO, audio súprava značky Blaupunkt, atď.)*
3. Predávajúci vyhlasuje, že na vozidle neviaznu žiadne ťarchy v podobe vecných práv tretích osôb ani žiadne iné práva tretích osôb, a že vozidlo nepochádza z trestnej činnosti.
4. Kupujúci vyhlasuje, že so zjavným technickým stavom predmetného vozidla sa oboznámil a súhlasí s ním.

**Článok IV**

**Odovzdanie vozidla a prehlásenie vozidla v evidencii**

1. Predávajúci *odovzdal vozidlo kupujúcemu pred uzavretím tejto zmluvy, čo kupujúci podpisom tejto zmluvy potvrdzuje / odovzdá kupujúcemu vozidlo v lehote do ......... dní odo dňa uzatvorenia tejto zmluvy*.
2. Predávajúci sa zaväzuje poskytnúť kupujúcemu po uzatvorení tejto zmluvy všetku potrebnú súčinnosť na to, aby mohlo dôjsť k prehláseniu vozidla v evidencii vozidiel Slovenskej republiky na kupujúceho ako nového vlastníka a držiteľa vozidla. Predávajúci sa najmä zaväzuje odhlásiť vozidlo v evidencii vozidiel na meno kupujúceho a odovzdať kupujúcemu osvedčenie o evidencii vozidla časť II. s vyznačením tejto skutočnosti. V prípade, ak predávajúci povinnosť podľa tohto bodu tohto článku zmluvy nesplní, kupujúci bude oprávnený od tejto zmluvy odstúpiť.
3. Kupujúci sa zaväzuje poskytnúť predávajúcemu súhlas s odhlásením vozidla v evidencii vozidiel na kupujúceho a za týmto účelom sa osobne dostaviť na príslušný dopravný inšpektorát alebo splnomocniť predávajúceho na odhlásenie vozidla v evidencii vozidiel na kupujúceho (podpis kupujúceho na plnomocenstve musí byť v takom prípade osvedčený), a to bez zbytočného odkladu po prevzatí vozidla, najneskôr však do ............... dní odo dňa prevzatia vozidla. Povinnosť kupujúceho podľa tohto bodu tohto článku zmluvy neplatí v prípade, ak je podpis kupujúceho na tejto zmluvy osvedčený.
4. V prípade, ak kupujúci nesplní svoju povinnosť podľa bodu 3. tohto článku zmluvy, vznikne predávajúcemu voči kupujúcemu právo na zaplatenie zmluvnej pokuty vo výške ..........,- EUR, a to za každý začatý týždeň omeškania kupujúceho so splnením predmetnej povinnosti.

**Článok V**

**Záverečné ustanovenia**

1. Táto zmluva nadobúda platnosť a účinnosť dňom jej podpísania oboma zmluvnými stranami.
2. Túto zmluvu je možné meniť iba na základe dohody oboch zmluvných strán formou písomného číslovaného dodatku podpísaného obidvoma zmluvnými stranami.
3. Práva a povinnosti zmluvných strán, ktoré táto zmluva výslovne neupravuje, sa riadia príslušnými ustanoveniami Občianskeho zákonníka a ďalšími platnými právnymi predpismi Slovenskej republiky.
4. Zmluva je podpísaná vo dvoch vyhotoveniach, po jednom pre každú zmluvnú stranu.
5. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni, ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V ......................... dňa .........................

Predávajúci: Kupujúci:

....................................................... .......................................................

*Meno a Priezvisko Meno a Priezvisko*

(osvedčený podpis)

Alternatíva podpisu pre prípad, ak je účastníkom zmluvy právnická osoba:

.......................................................

*Obchodné meno*

konajúci*:* .........................*, funkcia (uviesť funkciu osoby konajúcej v mene právnickej osoby, napr. konateľ)*

Príloha č.1:

Potvrdenie o zaplatení kúpnej ceny